CELEX: 62015TN0164
Language: da
Date: 2015-03-31 00:00:00
Title: Sag T-164/15: Sag anlagt den 31. marts 2015 — European Dynamics Luxembourg og Evropaïki Dynamiki mod Parlamentet

13.7.2015   
            
            
               DA
            
            
               Den Europæiske Unions Tidende
            
            
               C 228/17
            
         Sag anlagt den 31. marts 2015 — European Dynamics Luxembourg og Evropaïki Dynamiki mod Parlamentet
   (Sag T-164/15)
   (2015/C 228/21)
   Processprog: græsk
   
      Parter
   
   
      Sagsøgere: European Dynamics Luxembourg SA (Luxembourg, Luxembourg) og Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne I. Ampazis og M. Sfyri)
   
      Sagsøgt: Europa-Parlamentet
   
      Sagsøgernes påstande
   
   
               —
            
            
               Europa-Parlamentets afgørelse, som blev meddelt sagsøgerne ved skrivelse af 13. februar 2015, D (2015) 7680, hvorved sagsøgernes bud blev placeret på tredjepladsen for en af de otte adskilte dele, og nærmere bestemt for del 3 i den offentlige udbudsprocedure 2014/S 066 111912 med betegnelsen »PE/ITEC ITS14 — External provision of IT services«, annulleres.
            
         
               —
            
            
               Europa-Parlamentet tilpligtes at betale erstatning for det tab, som sagsøgerne har lidt ved at miste muligheden for at indtage førstepladsen i del 3 i rammeaftalen ITS14. Dette tab vurderes af sagsøgerne til at udgøre en million femhundrede tusinde euro (1 5 00  000,00 EUR) med tillæg af renter at regne fra domsafsigelsen eller et andet af Retten fastsat beløb.
            
         
               —
            
            
               Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det er sagsøgernes opfattelse, at den anfægtede afgørelse skal annulleres i henhold til artikel 263 TEUF, idet Parlamentet har tilsidesat følgende:
   
               1.
            
            
               Sin begrundelsespligt, eftersom det ikke har givet en tilstrækkelig begrundelse hvad angår vurderingen af det tekniske bud, som sagsøgerne deltog med i det omtvistede udbud, og ikke har fremlagt sine oplysninger om de tilslagsmodtagende konsortiers økonomiske bud.
            
         
               2.
            
            
               Ordlyden af kontraktdokumenterne (kapitlet om forpligtelser og supplerende instrukser), som det selv har fastsat, idet det ved vurderingen af deltagernes økonomiske bud anvendte en anden beregningsmetode end den, der er fastsat i ovennævnte dokumenter.
            
         
               3.
            
            
               Ordlyden af kontraktdokumenterne og EU-retten, idet det ikke har identificeret og undersøgt spørgsmålet om de unormalt lave bud, der er afgivet.